**Radošā konkursa bērniem un jauniešiem “Mans labākais draugs-ūdens!” nolikums**

**1. Konkursa rīkotājs -**Latgales plānošanas reģions.

Pasākuma organizēšana Pārrobežu sadarbības programmas 2014.-2020.gadam 3.kārtas projekta Nr. LVIII 065 “Ilgtspējīga ūdens resursu apsaimniekošana Latgales reģionā”, akronīms Pure Water II, ietvaros.

**2. Konkursa mērķis**

Veicināt bērnu un jauniešu izpratni par ūdens nozīmi cilvēka dzīvē, to plašo pielietošanu un saudzīgu izmantošanu, rosinot bērnos un jauniešos radošo pašizpausmi un prasmi zīmējumā/kolāžā/video attēlot ūdeni un tā resursus, uzsverot tīru ūdeni kā īpašu un nozīmīgu mūsu dzīves vērtību.

**3. Konkursa uzdevumi**

3.1. Attīstīt bērnu un jauniešu radošo domāšanu, iztēli, oriģinalitāti, veidojot izpratni par ūdens nozīmi cilvēka dzīvē un to izmantošanas un taupīšanas veidiem.

3.2. Veicināt pozitīvu noskaņu un vienotību sabiedrībā ar saliedējošām un radošām aktivitātēm, iesaistot bērnus un jauniešus, pedagogus, ģimenes locekļus.

**4. Konkursa tēma**

4.1. Konkursa tēma “Mans labākais draugs-ūdens”. Izmantojot dažāda veida zīmēšanas, gleznošanas tehnikas, radīt zīmējumu, kolāžu ne mazāku par A4 formātu, (neizmantojot datoru) vai nofilmēt nelielu video (optimālais ilgums līdz 60 sekundēm), kā bērni un jaunieši novērtē dzeramo ūdeni un/vai ūdens resursus:

4.1.1. aktivitātes saistītas ar ūdens resursiem (dzeramā ūdens lietošana, ūdens aktivitātes, ūdens iemītnieki, ūdenstilpes, ūdens cikls utt. )

4.1.2. radošas aktivitātes (video izstrādei) - dzejoļa deklamēšana, dziesma par ūdens tematiku, pamācība ūdens saudzīgākai lietošanai, aicinājums dzert tīru ūdeni u.c.

**5. Konkursa mērķauditorija**

Konkurss ir paredzēts bērniem un jauniešiem vecumā līdz 16 gadiem (ieskaitot) no Latgales reģiona pašvaldībām ( Balvu novads, Augšdaugavas novads, Krāslavas novads, Līvānu novads, Ludzas novads, Preiļu novads, Rēzeknes novads, Rēzeknes valstspilsēta un Daugavpils valstspilsēta).

**6. Konkursa darbu izstrādes nosacījumi un iesniegšanas kārtība**

6.1. Konkursa iesūtītajam darbam jābūt:

6.1.1. zīmējums, kolāža vai video par tēmu “Mans labākais draugs-ūdens”.

6.1.2. iesūtot darbu, jāiekļauj šāda informācija:

* + - 1. individuāliem pieteikumiem-
  + autora vārds, uzvārds, vecums, pašvaldība, kurā dzīvo.
  + vecāka vai likumiskā pārstāvja vārds, uzvārds, kontakttālrunis un e-pasta adrese;
    - 1. grupu pieteikumiem-
* izglītības iestāde, grupa vai klase, pārstāvētā pašvaldība.
* skolotāja vārds, uzvārds

6.1.3. ja iesūtītais materiāls pārsniedz pieļauto apjomu un nevar tikt nosūtīts ar e-pasta starpniecību, jāizmanto citi augšupielādes veidi: failiem.lv, google.com disks u.c., atsūtot vai kopīgojot šo failu;

6.2. Konkursa darbs var tikt izstrādāts: individuāli, iesaistot ģimenes locekļus, vai grupā: izglītības iestādē. Ja darbā tiek attēlotas citas personas, tad dalībnieks nodrošina, lai tās būtu piekritušas darba izmantošanai šī konkursa nolikumā noteiktajā kārtībā;

6.3. Iesniegtajam darbam jāatbilst konkursa mērķim un tēmai, nepārkāpjot ētikas normas un drošības pamatprasības;

6.4. Darbi ar norādi - Radošajam konkursam “Mans labākais draugs-ūdens” jāiesūta uz e-pastu: natalija.kurakina@lpr.gov.lv (darbi netiek dalīti vecuma grupās).

6.5. Konkursā nevar piedalīties Konkursa rīkotāja darbinieki, viņu ģimenes locekļi.

**7. Konkursa norise**

7.1. Konkurss notiek **no 2023. gada 13. oktobra līdz 2023. gada 8. novembrim,** darbi jāiesūta **līdz 2023. gada 27. oktobrim (ieskaitot)**;

7.2. Darbi tiks un tiks nodoti publiskai balsošanai (uzvarētājs tiks noteikts pēc lielākā pozitīvo reakciju skaita zem konkursa dalībnieka iesūtītā radošā darba un vērtēšanas komisijas lēmuma).

**8. Darbu izvērtēšana, uzvarētāja noteikšana un balvas nodošana**

* 1. Vērtēšanas komisija izvērtē iesūtītos darbus pēc to atbilstības konkursa mērķim un tematam, apstiprina darbus izvietošanai publiskā balsošanā sociālā tīkla Facebook lapā “Latgales plānošanas reģions”, norādot autora vārdu, vecumu, pašvaldību.
  2. Apstiprinātie darbi tiek nodoti publiskā balsošanā **līdz 2023. gada 8. novembrim.**
  3. Vērtēšanas komisija par uzvarētāju noteiks ņemot vērā skatītāju pozitīvo reakciju skaitu Facebook lapā “Latgales plānošanas reģions” (uzvarētājs tiks noteikts pēc lielākā pozitīvo reakciju skaita zem konkursa dalībnieka iesūtītā radošā darba/video).
  4. Uzvarētāji, kas saņems lielāko pozitīvo reakciju skaitu, tiks apbalvoti ar balvām gan individuāli, gan grupās (piemēram, ja ir iesūtīts bērnudārza grupas/ klases kopdarbs):

8.4.1. pirmās trīs vietas individuālajiem darbiem (zīmējumi, kolāžas)

8.4.2. pirmās trīs vietas grupas darbiem (zīmējumi, kolāžas);

8.4.4. pirmās trīs vietas individuālajiem darbiem (video);

8.4.5. pirmās trīs vietas grupas darbiem (video).

* 1. Vērtēšanas komisija piešķirs nomināciju “Žūrijas simpātija – košākais zīmējums/kolāža/video”.
  2. Vērtēšanas komisija var piešķirt dalībniekiem veicināšanas balvas.
  3. Konkursa rezultāti **tiks paziņoti līdz 2023.gada 15.novembrim** Latgales plānošanas reģiona mājas lapā lpr.gov.lv un sociālā tīkla Facebook lapā “Latgales plānošanas reģions”.
  4. Balva konkursa uzvarētājam tiks nosūtīta sekojošā veidā – piegāde uz pakomātu vai vienojoties ar uzvarētāju par citu saņemšanas vai piegādes veidu.

**9. Kontaktpersona**

Latgales plānošanas reģiona projektu vadītāja Natālija Kurakina, e-pasts: natalija.kurakina@lpr.gov.lv, tālrunis: + 371 283522255.

**10. Personas datu apstrāde**

10.1. Personas datu apstrādes pārzinis ir Latgales plānošanas reģions, reģistrācijas Nr. 90002181025, juridiskā adrese Atbrīvošanas aleja 95, Rēzekne, LV- 4601, tālrunis +371654 28111, e-pasts: pasts@lpr.gov.lv.

10.2. Iesniedzot darbu konkursā, dalībnieka vecāki vai likumiskie pārstāvji apliecina, ka ir nodrošināts atbilstošs tiesiskais pamats par dalībnieku piedalīšanos konkursā.

10.3. Iesniedzot darbu, dalībnieka vecāki vai likumiskie pārstāvji piekrīt un ir informēti, ka, konkursa nolikumā noteikto mērķu sasniegšanai un konkursa publicitātes nodrošināšanai, visi iesniegtie darbi tiks izvietoti sociālā tīkla Facebook lapā “Latgales plānošanas reģions”, kā arī uzvarētāju darbi tiks publicēti Latgales plānošanas reģiona mājas lapā [www.lpr.gov.lv](http://www.lpr.gov.lv), norādot autora vārdu, uzvārdu, vecumu, pašvaldību.

10.4. Konkursa dalībnieku, vecāka vai likumiskā pārstāvja personas dati (vārds, uzvārds, vecums, kontakttālrunis un e-pasta adrese) tiek ievākti un apstrādāti ar mērķi nodrošināt konkursa norisi atbilstoši konkursa nolikuma noteikumiem un lai sazinātos ar konkursa dalībniekiem konkursa ietvaros.

10.5. Gadījumā, ja konkursa dalībnieka vecāki vai likumiskie pārstāvji uzskata, ka ir noticis personas datu aizsardzības pārkāpums, konkursa dalībnieka vecāki vai likumiskie pārstāvji ir tiesīgi vērsties ar pretenziju Latgales plānošanas reģionā, rakstot uz e-pastu pasts@lpr.gov.lv vai datu aizsardzības speciālistam uz e-pastu: [datuaizsardziba@lpr.gov.lv](mailto:datuaizsardziba@lpr.gov.lv). Gadījumā, ja vienošanās nav panākta, dalībnieks ir tiesīgs iesniegt sūdzību Datu valsts inspekcijā.